CELEX: 22012D0196
Language: sk
Date: 2012-10-26 00:00:00
Title: Rozhodnutie Spoločného výboru EHP č. 196/2012 z  26. októbra 2012 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

24.1.2013   
            
            
               SK
            
            
               Úradný vestník Európskej únie
            
            
               L 21/44
            
         
      ROZHODNUTIE SPOLOČNÉHO VÝBORU EHP
   č. 196/2012
   z 26. októbra 2012,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Rozhodnutie Komisie 2010/11/EÚ zo 7. januára 2010 o požiadavkách na bezpečnosť, ktoré majú spĺňať európske normy týkajúce sa poistných zariadení montovaných spotrebiteľom a bezpečných pred deťmi na okná a balkónové dvere podľa smernice Európskeho parlamentu a Rady 2001/95/ES (1), sa má začleniť do Dohody o EHP.
            
         
               (2)
            
            
               Rozhodnutie Komisie 2010/376/EÚ z 2. júla 2010 o bezpečnostných požiadavkách, ktoré majú spĺňať európske normy, pokiaľ ide o určité výrobky v prostredí, v ktorom spia deti, podľa smernice Európskeho parlamentu a Rady 2001/95/ES (2), sa má začleniť do Dohody o EHP.
            
         
               (3)
            
            
               Vykonávacie rozhodnutie Komisie 2012/48/EÚ z 26. januára 2012, ktorým sa predlžuje platnosť rozhodnutia 2009/251/ES, ktorým sa od členských štátov požaduje zabezpečiť, aby sa výrobky s obsahom biocídneho dimetylfumarátu neumiestňovali alebo nesprístupňovali na trhu (3), sa má začleniť do Dohody o EHP.
            
         
               (4)
            
            
               Príloha II k Dohode o EHP by sa preto mala zodpovedajúcim spôsobom zmeniť a doplniť,
            
         PRIJAL TOTO ROZHODNUTIE:
   Článok 1
   Kapitola XIX prílohy II k Dohode o EHP sa mení a dopĺňa takto:
   
               1.
            
            
               V bode 3n (rozhodnutie Komisie 2009/251/ES) sa dopĺňa táto zarážka:
               
                           „—
                        
                        
                           
                              32012 D 0048: vykonávacie rozhodnutie Komisie 2012/48/EÚ z 26. januára 2012 (Ú. v. EÚ L 26, 28.1.2012, s. 35).“
                        
                     
         
               2.
            
            
               Za bod 3n (rozhodnutie Komisie 2009/251/ES) sa vkladajú tieto body:
               
                           „3o.
                        
                        
                           
                              32010 D 0011: rozhodnutie Komisie 2010/11/EÚ zo 7. januára 2010 o požiadavkách na bezpečnosť, ktoré majú spĺňať európske normy týkajúce sa poistných zariadení montovaných spotrebiteľom a bezpečných pred deťmi na okná a balkónové dvere podľa smernice Európskeho parlamentu a Rady 2001/95/ES (Ú. v. EÚ L 4, 8.1.2010, s. 91).
                        
                     
                           3p.
                        
                        
                           
                              32010 D 0376: rozhodnutie Komisie 2010/376/EÚ z 2. júla 2010 o bezpečnostných požiadavkách, ktoré majú spĺňať európske normy, pokiaľ ide o určité výrobky v prostredí, v ktorom spia deti, podľa smernice Európskeho parlamentu a Rady 2001/95/ES (Ú. v. EÚ L 170, 6.7.2010, s. 39).“
                        
                     
         Článok 2
   Znenie rozhodnutí 2010/11/EÚ, 2010/376/EÚ a vykonávacieho rozhodnutia 2012/48/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. novembra 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 26. októbra 2012
      
         
            Za Spoločný výbor EHP
         
         
            predseda
         
         Atle LEIKVOLL
         
      
   
   
      (1)  Ú. v. EÚ L 4, 8.1.2010, s. 91.
   
      (2)  Ú. v. EÚ L 170, 6.7.2010, s. 39.
   
      (3)  Ú. v. EÚ L 26, 28.1.2012, s. 35.
   
      (4)  Ústavnoprávne požiadavky neboli oznámené.